מכושפת

מכושפת (באנגלית: Enchanted; לפני שיצא רשמית קיבל את השם העברי "קסם במנהטן" ובהפצתו הקולנועית קיבל את כותרת המשנה "הקסם מגיע למנהטן" מתחת ל"מכושפת") הוא סרט קומדיה-פנטזיה-מוזיקלי של חברת וולט דיסני שיצא לאקרנים ב-21 בנובמבר 2007, ומשלב בין הנפשה לבין לייב אקשן.

בישראל הוקרן הסרט גם בדיבוב לעברית.

הסרט זכה להצלחה רבה בקופות, והכניס כ-340 מיליון דולר בעולם. מבקרי הקולנוע וצופי הסרט שיבחו את הסרט שהיה מועמד לשלושה פרסי אוסקר ולשני פרסי גלובוס הזהב. הסרט זכה בשלושה פרסי סאטורן.

עלילה
הנסיכה ג'יזל, המתגוררת בעולם המצויר והשלו אנדלסיה, אמורה להינשא לנסיך יפה התואר אך עם זאת טיפש, אדוארד. המלכה נריסה, אמו החורגת של הנסיך, מפחדת כי אם ג'יזל תינשא לבנה החורג היא תירש את הכתר וכתוצאה מכך לא תהיה עוד מלכה. לכן היא מפילה את הנסיכה לתוך באר שהיא שער קסום. ג'יזל נוחתת בעולם חדש ומשונה, מנהטן שבעיר ניו יורק. העוינות של העיר הגדולה מעייפת במהרה את הנסיכה מהאגדה. היא נחלצת ממצוקתה בעזרת רוברט פיליפ, עורך דין המתמחה בתיקי גירושין, אשר מנסה לסייע לה להסתדר בעיר הלא כל כך ידידותית, בתחילה לבקשת בתו מורגן, ולאחר מכן מתוך חיבה הולכת וגוברת לג'יזל. בהתחלה רוברט הוא מארח קר רוח ונוקשה, אך לאחר מכן מצליחה ג'יזל לשבותו בקסמיה, ואף לרכוש את ליבה של מורגן. עם זאת, ג'יזל גורמת שלא בכוונה לשיבוש יחסיו של רוברט עם ארוסתו ננסי טרמיין. אדוארד, אשר עובר אף הוא דרך השער הקסום אל מנהטן כדי להציל את אהובת ליבו, מגלה עד מהרה כי גינוני הנסיך מן האגדה אינם מתאימים לעיר הגדולה והמודרנית. נתניאל, עוזרה הנאמן של המלכה נריסה עובר אף הוא למנהטן על מנת לנסות ולמנוע את האיחוד בין ג'יזל לאדוארד, בעיקר באמצעות שלושה תפוחים מורעלים שקיבל מן המלכה. פיפ, חברה הסנאי של ג'יזל, מנסה לסכל את תוכניותיו. בסוף הסרט מגיעה גם נריסה עצמה לניו יורק מרושעת וכועסת לאחר שנתניאל נכשל במניעת מפגשם המיוחל של הנסיך והנסיכה. העולם המצויר והאמיתי עומדים להתנגש, וג'יזל מוכרחה לבחור בין אדוארד לרוברט
לבסוף היא בוחרת ברוברט ואדוארד חוזר לעולם המצויר עם ננסי טרמיין (ארוסתו לשעבר של רוברט) והם מתחתנים.

שחקנים ודמויות
 שם השחקן/שחקנית  התפקיד  מדבב בעברית איימי אדמס  הנסיכה ג'יזל  ליאת הר לב (דיאלוג)ליאל קולט (שירה) פטריק דמפסי  רוברט פיליפ  מולי שולמן ג'יימס מרסדן  הנסיך אדוארד  אסף פריינטא (דיאלוג)אסף כחולי (שירה) טימותי ספול  המשרת נתניאל  דביר בנדק אידינה מנזל  ננסי טרמיין  עדי קוזלובסקי רייצ'ל קובי   מורגן פיליפ  גל ענבי סוזן סרנדון  המלכה נריסה  יעל עמית ג'ף בנט   פיפ (אנדלסיה)  שרון כהן קווין לימה   פיפ (ניו-יורק) ג'ודי בנסון  סם  סיון שביט ג'ולי אנדרוז  מספרת  נורית כהן פייג' אוהרה  אנג'לה הדר שחף-מעיין ג'ודי קוהן   אישה הרה  הדר שחף-מעיין

מחוות לסרטים אחרים של דיסני
שלגיה ושבעת הגמדים:
 כשג'יזל מתנגשת בתושב ניו-יורק נמוך קומה וממורמר, היא חושבת שהוא רטנוני (אחד משבעת הגמדים)
 המלכה נריסה מתחפשת לאישה זקנה, ומציעה תפוח מורעל לג'יזל.
 ג'יזל מתעוררת מנשיקת אהוב אחרי שהורעלה מתפוח.
 הנסיך אדוארד חושב שהטלוויזיה היא מראת-קסמים.
 ג'יזל נעזרת בחיות לביצוע עבודות הבית.
 בשתי האגדות האם החורגת רימתה את הגיבורה בכך שהתחפשה לאישה זקנה.
 כשג'יזל מבקשת מקום שינה היא אומרת שגם בית עם גמדים זה בסדר בטענה שיש להם קבלת פנים חמה.

היפהפייה הנרדמת:
 ברגע השיא המלכה הופכת את עצמה לדרקון.
 הנסיך אדוארד מזכיר בצורה בולטת את מראהו של הנסיך פיליפ.
 כשאדוארד מספר למשרתו נתניאל על שהוא רוצה לשיר, הוא מתחיל לשיר ולרקוד איתו כפי שפיליפ עשה לאביו המלך יוברט.
כאשר אדוארד שומע את קולה של ג'יזל, הוא עוקב אחר הקול כדי לראות למי הוא שייך, כמו שפיליפ עשה כאשר שמע את אורורה, ולאחר מכן מצטרף אליה לשיר.
גם ג'יזל וגם אורורה מכינות "נסיך מדומה". ג'יזל מהדברים שהחיות נותנות לה ואורורה בעזרת הינשוף והחיות היער.

בת הים הקטנה:
 ג'יזל לובשת שמלת חתונה דומה לזו של אריאל.
 כאשר אדוארד רוכב על סוסו ביער הוא שומע את קולה של ג'יזל, ומחפש אחר הנערה עם הקול המופלא, מפני שהוא בטוח שהיא תהיה נסיכתו, כמו שאריק מחפש אחר הנערה (אריאל) עם הקול המיוחד, מפני שהוא בטוח שהיא תהיה אהבת ליבו.
 אמו של אדוארד מגדילה את עצמה ומתה כתוצאה מהשתפדות, בדומה לאורסולה, מכשפת הים.
 בשיר "That's How You Know" הם שטים בסירה כמו בשיר "Kiss the Girl".
 כשג'יזל נמצאת במשרד עורכי הדין ומביטה באקווריום בקבלה, ניתן לשמוע ברקע את נעימת השיר "Part of Your World". כמו כן באותה הסצנה פקידת הקבלה של רוברט (סאם) היא ג'ודי בנסון, המדובבת של אריאל.
 הנסיך אדוארד מרים את ג'יזל באוויר כמו שהנסיך אריק הרים את אריאל.
 ג'יזל מעמידה פנים שפסל הנסיך אמיתי, כמו שאריאל עשתה לפסל של אריק.
 המלכה הפכה לצעירה כמו שאורסולה הפכה לונסה.
 גם למלכה וגם לאורסולה יש מעין כדורי בדולח שבהם הן עוקבות אחרי גיבורות הסרט.
 בביתו של רוברט יש על אחת הספות בובה בצורת מקס, כלבו של אריק.
 על אחת מאוזניו של הטרול בתחילת הסרט יש עגיל בצורת צדפה, כמו של אריאל.

היפה והחיה:
 כאשר אדוארד צופה בטלוויזיה שומעים ברקע את השיר "היפה והחיה".
 ג'יזל ורוברט רוקדים מתחת לנברשת גדולה, כמו בסצנת הנשף בסרט היפה והחיה, וחליפתו של רוברט מזכירה את חליפתו של החיה.
 סצנת הקרב בין ג'יזל לדרקון על הגג מזכירה את המאבק בין החיה לגסטון על קרב הטירה.
 בשיר ״That's How You Know" אחת הרקדניות לובשת כובע אדום עם פמוט כמו הפמוט שיש בהיפה והחיה.

מרי פופינס:
 ג'יזל פוגשת אישה זקנה בפארק וזאת מבקשת ממנה פרוטות כדי להאכיל את הציפורים. כמו כן הקריינית בסרט היא השחקנית ג'ולי אנדרוז, מי שגילמה את מרי פופינס.

פוקהונטס:
 את הגבר הראשון היא פגשה ביער והייתה בטוחה שהוא בחיר ליבה, אך לאחר מכן בעיר (שהייתה עולם חדש גם בשביל ג'יזל וגם בשביל פוקהונטס) היא מתאהבת באחר.

סינדרלה
 ג'יזל בורחת מהנשף ומותירה אחריה סנדל שקוף, כמו הסצנה המפורסמת שבה סינדרלה מאבדת את סנדל הזכוכית כאשר היא בורחת מהנסיך.
 כאשר ג'יזל מסיימת את המקלחת, הציפורים מביאות לה מגבת.
 כשג'יזל שוטפת את הרצפה דמותה מתגלת בבועות הסבון.
 כשג'יזל אומרת למורגן שהיא הולכת למסיבה, אין לה מה ללבוש ושהיא לא יודעת איפה אפשר למצוא פיה.
 כשג'יזל מתחילה לנקות את הדירה, הציפורים קושרות לה את השמלה בצורת סינר.
 כשאדוארד שם את נעלה של ג'יזל על רגלה של ננסי, היא מגלה שהנעל תואם לרגלה.
 שם משפחתה של ננסי זה טרמיין, שזה גם שם משפחתה של המשפחה החורגת של סינדרלה.
 אדוארד ונתניאל מגיעים למלון הנקרא "הדוכס הגדול", שזה גם שמו של הדוכס מהסרט "סינדרלה".

היפהפייה והיחפן
 המסעדה האיטלקית שג'יזל ורוברט אוכלים בה נקראת "בלה נוטה" (BELLA NOTTE=לילה יפה) שזה גם שמו של השיר ששר טבח המסעדה כשהיחפן וליידי אוכלים במסעדה איטלקית.

עליסה בארץ הפלאות
 כשג'יזל מביעה משאלה אל הבאר היא נופלת לתוכו כמו שעליסה נפלה אל תוך הבור כשהיא הגיעה לארץ הפלאות.

מחוות נוספות לסרטים שאינם של דיסני
מחווה לסרט "קינג קונג", כאשר המלכה נריסה שהפכה לדרקון בסופו של הסרט, עולה עד קצהו של מגדל ובידה רוברט, אותו חטפה.
בנוסף, ישנה מחווה גם לסרט "צלילי המוסיקה", כשג'יזל רצה על הגבעות כמו בסצנה הפותחת את הסרט ומכינה בגדים מהווילונות.

שירים ופסקול
את הפסקול והמוזיקה לשירים כתב אלן מנקן, מלחין וכותב מוזיקה עבור מחזות זמר בברודוויי, זוכה פרס האוסקר, שמפורסם בשיריו בכמה סרטי דיסני: "בת הים הקטנה", "היפה והחיה", "אלאדין", "פוקהונטס", "הגיבן מנוטרדאם", "הרקולס" ו"מרד החיות". סטיבן שוורץ (השירים ב"פוקהונטס" של דיסני ו"נסיך מצרים" של דרימוורקס), אף הוא מלחין בברודוויי, כתב את המילים לשירים.

השירים "That's How You Know", "Happy Working Song" ו-"So Close" היו מועמדים לאוסקר בשנת 2008. איימי אדמס ביצעה את השיר "Happy Working Song" בטקס.

רשימת השירים:
נשיקת אמת (True Love's Kiss)
שיר העבודה (Happy Working Song)
זה כל הסוד (That's How You Know)
קרוב אבל רחוק (So Close) מבוצע על ידי ג'ון מק'לאגלין
באושר ובעושר (Ever Ever After)

קישורים חיצוניים





קטגוריה:ערכים שבהם תבנית בריטניקה אינה מתאימה
קטגוריה:סרטי פנטזיה
קטגוריה:סרטי 2007
קטגוריה:דיסני: סרטים
קטגוריה:סרטים אמריקאיים
קטגוריה:סרטים מוזיקליים
קטגוריה:סרטים מצוירים למחצה
קטגוריה:סרטי קומדיה רומנטית
קטגוריה:מכשפות בקולנוע ובטלוויזיה
קטגוריה:סרטים זוכי פרס סאטורן: פנטזיה
קטגוריה:סרטי הנפשה מוזיקליים
קטגוריה:סרטי וולט דיסני
קטגוריה:סרטים על דרקונים